ΓΡΑΠΤΗ ΕΡΩΤΗΣΗ E-0635/01

υποβολή: Ioannis Souladakis (PSE) προς το Συμβούλιο

(8 Μαρτίου 2001)

Θέμα: Βοήθεια προς την Αρμενία

Σύμφωνα με στοιχεία που αφορούν την αμερικανική βοήθεια προς την Αρμενία και τα οποία δημοσιεύτηκαν στην Washington Post, κατά το περασμένο έτος η βοήθεια προς τη χώρα αυτή ανήλθε σε $42 κατ' άτομο, ποσό από ταψηλότερα της αμερικανικής βοήθειας προς τρίτες χώρες. Το είδος της βοήθειας προς την Αρμενία χαρακτηρίζεται από μεγάλη ποικιλία και αφορά ανακατασκευές κατοικιών, συνδρομή αντισεισμικής προστασίας κτιρίων, ανακαινίσεις σχολικών συγκροτημάτων, κατασκευή συστημάτων ύδρευσης κλπ.

Καθώς οι χώρες της Υπερκαυκασίας αποτελούν χώρες προτεραιότητας για την Ευρωπαϊκή Ένωση, μπορεί το Συμβούλιο να μας ενημερώσει:

1. αν εντάσσει την Αρμενία στην εξωτερική βοήθεια της Ευρωπαϊκής Ένωσης,

2. σε ποιο ύψος πρόκειται να κυμανθούν τα ποσά που προτείνει για τη χώρα και,

3. ποιους τομείς βοήθειας σχεδιάζει να καλύψει;

Απάντηση

(13 Ιουλίου 2001)

Η Αρμενία λαμβάνει σημαντική βοήθεια από πολλούς διεθνείς οργανισμούς. Οι Ηνωμένες Πολιτείες είναι ο μεγαλύτερος χορηγός με προϋπολογισμό βοήθειας USAID το 1999 ύψους 90 εκατομμ. δολαρίων που εστιάζεται κυρίως στη δημιουργία θέσεων εργασίας. Το πρόγραμμα TACIS (της ΕΕ) είναι ένας από τους μεγαλύτερους χορηγούς τεχνικής βοήθειας επιπλέον των κρατών μελών της ΕΕ και των οργάνων των ΗΕ. Η Αρμενία έχει επίσης λάβει σημαντική διεθνήποστήριξηπό διάφορες μορφές από την Αρμενική Διασπορά.

Από το 1996 έως το 2000, το πρόγραμμα κοινοτικής ενίσχυσης ανήλθε σε 129 εκατομμ. ευρώ (εκ των οποίων τα 83 εκατομμ. ευρώ έχουν εκταμιευθεί).

Το τρέχον πρόγραμμα δράσης TACIS συγκεντρώνεται στους ακόλουθους τομείς προτεραιότητας:

- Υποστήριξη στη θεσμική, νομική και διοικητική μεταρρύθμιση.

Στον τομέα αυτόν έχουν καθορισθεί τα ακόλουθα σχέδια:

- Να συνεχισθεί ηποστήριξη στο Κέντρο Διαβουλεύσεων επί θεμάτων πολιτικής και νομικών θεμάτων Αρμενίας - ΕΕ (AEPLAC) προκειμένου να εξασφαλισθεί η ομαλή εκπλήρωση των διεθνώνποχρεώσεων της Αρμενίας.

- Ναποστηριχθεί η Εθνική Συνέλευση της Δημοκρατίας της Αρμενίας προκειμένου να ενισχυθεί η ικανότητά της να διαχειρίζεται μια αποτελεσματική νομοθετική διαδικασία.

Στον τομέα αυτόν, ένα σχέδιο θα καθορίζει τις αρχές ενός Ταμείου Εγγύησης των Πιστώσεων και θα βοηθά τις μικρές επιχειρήσεις στον καθορισμό και στην αγορά του απαιτούμενου εξοπλισμού.

- Ανάπτυξη Δικτύων Υποδομής.

Στον τομέα αυτόν, η δραστηριότητα θα συγκεντρωθεί στον τομέα της ενέργειας. Προκειμένου να αναπτυχθούν τοπικές εναλλακτικές πηγές ενέργειας προκειμένου να καταστεί δυνατό το κλείσιμο του πυρηνικού σταθμού του Medzamor, ένα συγκεκριμένο σχέδιο θα ενισχύσει τονδροηλεκτρικό τομέα, με την αποκατάσταση επιλεγμένωνδροηλεκτρικών σταθμών και με μελέτες σκοπιμότητας για έναν νέοδροηλεκτρικό σταθμό.

Επιπλέον, η Αρμενία θα ωφεληθεί από τη συμμετοχή στα Προγράμματα Μικρών Έργων (Tempus - Διαβουλεύσεις επί θεμάτων πολιτικής και νομικών θεμάτων - Στατιστικές - Πρόγραμμα εταιρικής σχέσης για τη δημιουργία θεσμών).

Άλλες δράσεις κοινοτικής χρηματοδότησης που παρουσιάζουν ενδιαφέρον για την Αρμενία χρηματοδοτούνται ξεχωριστά μέσω των διακρατικών προγραμμάτων (όπως Traceca και Inogate).

Τέλος, η ΕΕ χορήγησε το 1998 έκτακτη οικονομική βοήθεια στην Αρμενία η οποία ανήλθε σε 28 εκατομμ. ECU ως εφάπαξ δανειακή διευκόλυνση και σε 30 εκατομμ. ECU ως ενίσχυση καταβλητέα σε διαδοχικές ετήσιες δόσεις από το 1998 έως το 2002.